Document ID: 32001D0793

Απόφαση της Επιτροπής
της 9ης Νοεμβρίου 2001
σχετικά με την τροποποίηση της απόφασης 2000/585/ΕΚ για τις εισαγωγές κρέατος αγρίων και εκτρεφομένων πτερωτών θηραμάτων από την Αργεντινή, την Ταϊλάνδη και την Τυνησία
[κοινοποιηθείσα υπό τον αριθμό Ε(2001) 3410]
(Κείμενο που παρουσιάζει ενδιαφέρον για τον ΕΟΧ)
(2001/793/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες(1), όπως τροποποιήθηκε από την οδηγία 1999/89/ΕΚ(2), και ιδίως τα άρθρα 11, 12 και 14,
την οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση άγριων θηραμάτων και την εμπορία κρέατός τους(3), όπως τροποποιήθηκε τελευταία από την οδηγία 97/79/ΕΚ(4), και ιδίως το άρθρο 16 παράγραφοι 2 και 3,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά του προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(5), όπως τροποποιήθηκε τελευταία από την απόφαση 1999/724/ΕΚ της Επιτροπής(6), και ιδίως το άρθρο 10,
Εκτιμώντας τα ακόλουθα:
(1) Στο παράρτημα της απόφασης 2000/585/ΕΚ, της 7ης Σεπτεμβρίου 2000, για τον καθορισμό των όρων σχετικά με την υγεία των ζώων και τη δημόσια υγεία καθώς και της κτηνιατρικής πιστοποίησης για τις εισαγωγές κρέατος αγρίων και εκτρεφομένων θηραμάτων και κουνελιών από τρίτες χώρες και για την κατάργηση των αποφάσεων 97/217/ΕΚ, 97/218/ΕΚ, 97/219/ΕΚ και 97/220/ΕΚ(7), όπως τροποποιήθηκε τελευταία από την απόφαση 2001/736/ΕΚ(8), ορίζονται οι τρίτες χώρες οι οποίες δύνανται να χρησιμοποιούν τα πιστοποιητικά για τις διάφορες κατηγορίες κρέατος αγρίων ή εκτρεφομένων θηραμάτων.
(2) Ανάλογα με την κατάσταση της υγείας των ζώων στις διάφορες τρίτες χώρες πρέπει να πληρούνται ειδικοί όροι οι οποίοι αναφέρονται στο κτηνιατρικό πιστοποιητικό.
(3) Η κατάσταση της υγείας των ζώων όσον αφορά την ψευδοπανώλη των πτηνών βελτιώθηκε στην Αργεντινή και στην Ταϊλάνδη. Συνεπώς, πρέπει να επιτραπεί η εισαγωγή κρέατος αγρίων πτερωτών θηραμάτων και να τροποποιηθούν οι απαιτήσεις για το κρέας εκτρεφόμενων πτερωτών θηραμάτων για την Αργεντινή και την Ταϊλάνδη.
(4) Από την αποστολή που πραγματοποίησε η Επιτροπή στην Τυνησία τον Οκτώβριο 2000 προέκυψε ότι η κατάσταση της υγείας των πουλερικών και ο έλεγχος του τομέα αυτού είναι ικανοποιητικοί. Τα αποτελέσματα της εν λόγω αποστολής και οι εγγυήσεις που έχουν ληφθεί καθιστούν δυνατή την έγκριση της εισαγωγής κρέατος εκτρεφομένων πτερωτών θηραμάτων από την Τυνησία στην Κοινότητα.
(5) Με την ευκαιρία αυτή θα διορθωθεί ένα λάθος στο υπόδειγμα "Ι" του πιστοποιητικού για το κρέας αγριόχοιρου.
(6) Συνεπώς, η απόφαση 2000/585/ΕΚ πρέπει να τροποποιηθεί αναλόγως.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το παράρτημα ΙΙ της απόφασης 2000/585/ΕΚ αντικαθίσταται από το παράρτημα Ι της παρούσας απόφασης.
2. Στο παράρτημα ΙΙΙ της απόφασης 2000/585/ΕΚ το υπόδειγμα "Ι" του πιστοποιητικού αντικαθίσταται από το υπόδειγμα του παραρτήματος ΙΙ της παρούσας απόφασης.
Άρθρο 2
Η παρούσα απόφαση εφαρμόζεται στις εισαγωγές κρέατος αγρίων ή εκτρεφομένων θηραμάτων που πιστοποιείται από την 1η Δεκεμβρίου 2001.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 9 Νοεμβρίου 2001.

Labels: 3
17
5